Source: https://www.vszp.sk/platitelia/rocne-zuctovanie-poistneho/rocne-zuctovanie-poistneho-za-rok-2015.html
Timestamp: 2019-05-26 01:17:29+00:00
Document Index: 15405658

Matched Legal Cases: ['§ 20', '§ 11', '§ 10', '§ 13', '§ 11', '§ 13', '§ 13', '§ 8', '§ 8', '§ 7']

Ročné zúčtovanie poistného za rok 2015 | VšZP
Úvod Platitelia Ročné zúčtovanie poistného Ročné zúčtovanie poistného za rok 2015
Ak zamestnávateľ, samostatne zárobkovo činná osoba alebo samoplatiteľ nepredloží príslušnej zdravotnej poisťovni do 31. 5. 2016 podklady pre správny výpočet preddavku na poistné, zdravotná poisťovňa mu predpíše vyšší preddavok. Ten vychádza z priemernej mesačnej mzdy spred dvoch rokov (v zmysle § 20 ods. 4 a 5 zákona) a teda je vo výške 115,36 € mesačne (minimálna výška preddavku u samoplatiteľa alebo samostatne zárobkovo činnej osoby v roku 2015 bola 57,68 €). Takto vyčíslené preddavky zdravotná poisťovňa zúčtuje v rámci RZ a vystaví na ne výkaz nedoplatkov, ktorý sa po nadobudnutí právoplatnosti a vykonateľnosti stane exekučným titulom.
Poistenci, ktorí mali v roku 2015 príjmy z osobnej asistencie a ktorým vznikla povinnosť podať daňové priznanie, majú do 31.05. 2016 povinnosť oznámiť príslušnej zdravotnej poisťovni tieto príjmy.
Poistenci, ktorí mali v roku 2015 vyplatené dividendy za účtovné obdobie roku 2011, 2012 a dividendy za účtovné obdobie roku 2013, 2014 a 2015, ktoré boli vyplatené právnickou osobou so sídlom mimo územia SR, majú povinnosť oznámiť tieto príjmy taktiež do 31.05.2016.
VšZP pre vás pripravila tlačivo „Oznámenie o príjmoch za rok 2015“, na ktorom môžete tieto príjmy oznámiť.
Tlačivo vypĺňajú a odovzdávajú poistenci, ktorí mali v roku 2015 tieto príjmy:
príjmy z výkonu činnosti osobného asistenta a vznikla im povinnosť podať daňové priznanie.
skutočnosti rozhodujúce pre vznik alebo zánik povinnosti štátu platiť za neho poistné podľa § 11 ods. 7 písm. g), j), k), l), r) a v) zákona
Zmenu alebo overenie údajov ako napr. platiteľa poistného, trvalý pobyt, kontaktné údaje, bankový účet a pod. môžete vykonať jednoducho a rýchlo z pohodlia domova prostredníctvom ePobočky na www.epobocka.com.
Zmeny v ročnom zúčtovaní za rok 2015
V ročnom zúčtovaní za rok 2015 zdravotná poisťovňa po prvýkrát použije aj výpočet nároku a výšky odpočítateľnej položky.
Odpočítateľná položka znižuje vymeriavací základ zamestnanca, ktorý vykonáva zárobkovú činnosť v pracovnom pomere, štátnozamestnaneckom pomere, služobnom pomere alebo obdobnom pracovnom vzťahu, z ktorého má právo na príjem zo zárobkovej činnosti podľa § 10b ods. 1 písm. a) a ods. 2 až 4 zákona. To znamená, že v prípade, ak má zamestnanec nárok na odpočítateľnú položku, vymeriavací základ sa zníži o odpočítateľnú položku.
Ročné zúčtovanie z titulu odpočítateľnej položky zdravotná poisťovňa vykoná za zamestnanca
ktorý vykonával zárobkovú činnosť v pracovnom pomere, štátnozamestnaneckom pomere, služobnom pomere alebo obdobnom pracovnom vzťahu a jeho vymeriavací základ podľa § 13 zákona bol nižší ako 6 840 Eur a zároveň bol zamestnancom u viacerých zamestnávateľov alebo bol zamestnancom u jedného zamestnávateľa, ale nebol zamestnaný u tohto zamestnávateľa počas celého roka.
Výška ročnej odpočítateľnej položky
odpočítateľná položka je najviac 4 560 Eur ročne,
ak zamestnanec nemal príjem pre uplatnenie odpočítateľnej položky počas celého kalendárneho roka, odpočítateľná položka sa pomerne znižuje podľa počtu dní, kedy zamestnanec nemal príjem pre uplatnenie odpočítateľnej položky [dni, kedy bol zamestnanec považovaný za osobu podľa § 11 ods. 7 písm. m) a s) zákona o zákona sa neodpočítavajú, počas týchto dní sa naďalej považuje za zamestnanca],
ak zamestnanec mal príjem na uplatnenie odpočítateľnej položky u viacerých zamestnávateľov v rozhodujúcom období, odpočítateľná položka sa uplatní pomerne podľa výšky príjmu na uplatnenie odpočítateľnej položky u každého zamestnávateľa,
v prípade, ak je príjem pre uplatnenie odpočítateľnej položky nižší ako 4 560 Eur alebo nižší ako odpočítateľná položka alikvotne znížená podľa počtu dní, kedy zamestnanec nemal príjem pre uplatnenie odpočítateľnej položky, odpočítateľná položka sa znižuje na výšku príjmu pre odpočítateľnú položku,
odpočítateľná položka sa znižuje o dvojnásobok časti vymeriavacieho základu podľa § 13 zákona, ktorá prevyšuje sumu 4 560 Eur,
v prípade, ak je vymeriavací základ podľa § 13 zákona 6 840 Eur a viac, odpočítateľná položka je 0 Eur.
Ročné zúčtovanie poistného nebude vykonané za zamestnanca, ktorý bol počas celého kalendárneho roka zamestnancom len u jedného zamestnávateľa a súčasne splnil tieto podmienky:
jeho príjem pre uplatnenie odpočítateľnej položky sa mesačne znižoval o odpočítateľnú položku
jeho príjem pre uplatnenie odpočítateľnej položky bol v každom kalendárnom mesiaci nižší ako 380 Eur alebo nebol nižší ako 380 Eur a súčasne nebol vyšší ako 570 Eur a
nemal iný príjem zo zárobkovej činnosti.
Príklady na výpočet odpočítateľnej položky:
Ján bol zamestnaný u jedného zamestnávateľa počas celého roka. Počas tohto roka mal príjem vo výške 5 000 Eur, na ktorý si neuplatňoval mesačne odpočítateľnú položku. Zároveň mal tento zamestnanec príjem z predaja hnuteľnej veci (§ 8 zákona o dani z príjmov) vo výške 950 Eur.
Celková výška príjmu pre uplatnenie odpočítateľnej položky (OP) = 5 000 Eur
Vymeriavací základ z príjmu podľa § 8 = 950 Eur
Vymeriavací základ spolu = 5 950 Eur
Počet dní zamestnania = 365
Krátenie OP v závislosti od počtu dní zamestnania v roku = 4 560/365*365 = 4 560
Výpočet sumy, ktorá prevyšuje 4 560 = 5 950-4 560=1 390
Výpočet OP: 4 560 - (2*1 390)=1 780 Eur
V RZ sa u poistenca uplatní OP v sume 1 780 Eur tzn., že vymeriavací základ zamestnanca v RZ bude v tomto prípade suma 3 220 Eur (5 000 Eur - 1 780 Eur).
Jozef je zamestnaný od 01.01.2015 do 15.11.2015. Od 16.11.2015 sa stane dôchodcom (stane sa teda poistencom štátu). V roku 2015 dosiahol príjem zo zamestnania v sume 6 839 Eur, na ktorý si neuplatňoval mesačne OP.
Celková výška príjmu pre OP = 6 839 Eur
Vymeriavací základ spolu = 6 839 Eur
Počet dní zamestnania = 319
Krátenie OP v závislosti od počtu dní zamestnania v roku = 4 560/365*319 = 3 985,3150
Výpočet sumy, ktorá prevyšuje 6 839 – 4 560 = 2 279
Výpočet OP: 3 985,315 - (2*2 279) = vzhľadom na skutočnosť, že výsledkom bude záporná suma, OP v tomto prípade bude 0 Eur.
kapitálové príjmy – príjmy zdaňované podľa § 7 zákona o dani z príjmov Patria sem napr.:
V RZ za rok 2015 sa zúčtovávajú dividendy, ktoré boli vyplatené v roku 2015 zo zisku za účtovné obdobie roku 2011, 2012, 2013, 2014 a 2015.
Vyplatené dividendy za tieto účtovné obdobia oznamuje zdravotnej poisťovni poistenec, a to do 31. mája 2016.
Do vymeriavacieho základu sa zahŕňa príjem, ktorý presiahne sumu minimálneho základu platného v čase vyplatenia príjmu (minimálnym základom je 50 % z priemernej mesačnej mzdy spred dvoch rokov). Pre rok 2015 je to suma 412,00 Eur.
Príklad: Poistenec mal v roku 2015 vyplatené podiely zo zisku za rok 2012 v celkovej sume 10 412,00 Eur. Do vymeriavacieho základu sa zahrnie len suma 10 000,00 Eur. Túto sumu (10 000,00 Eur) uvedie poistenec aj na tlačive Oznámenie o príjmoch za rok 2015.
Výšku vyplatených dividend oznamuje zdravotnej poisťovni poistenec do 31. mája 2016
Príklad: Poistenec mal v roku 2015 vyplatené podiely zo zisku za rok 2014 od právnickej osoby so sídlom mimo územia SR v celkovej sume 5 000,00 Eur. Do vymeriavacieho základu sa zahrnie suma 5 000,00 Eur. Túto sumu (5 000,00 Eur) uvedie poistenec aj na tlačive Oznámenie o príjmoch za rok 2015.
u SZČO údaj o výške preddavku na poistné, ktorý je SZČO povinná odvádzať od 01.01.2017
Oznámenie o príjmoch za rok 2015 [69,13 kB]